text: হ়োসাইন ʾইবনে ʿআলী ؑ (; ১০ জানুয়ারি ৬২৬ – ১০ অক্টোবর ৬৮০) ছিলেন ইসলামের নবী মুহাম্মদের ﷺ দৌহিত্র এবং আলী ইবনে আবী তালিব ؑ ও ফাতিমা বিনতে মুহাম্মদের ؑ পুত্র। তিনি সুন্নি ইসলামের একজন গুরুত্বপূর্ণ ব্যক্তিত্ব, আহল আল-বাইত (নবীপরিবার) ও আহল আল-কিসার (চাদরাবৃতগণ) একজন সদস্য এবং শিয়া ইসলামের তৃতীয় ইমাম।
  
  মৃত্যুর পূর্বে উমাইয়া শাসক মুয়াবিয়া ইবনে আবী সুফিয়ান হাসান–মুয়াবিয়া চুক্তির শর্ত ভঙ্গ করে স্বীয় পুত্র ইয়াজিদ ইবনে মুয়াবিয়াকে তাঁর উত্তরসূরি হিসাবে নিযুক্ত করে যান। ৬৮০ সালে মুয়াবিয়া ইন্তেকাল করলে ইয়াজিদ হোসেনের কাছে তার প্রতি আনুগত্যের অঙ্গীকার করতে বলেন। হোসেন ইয়াজিদের প্রতি আনুগত্য প্রদর্শনে অস্বীকৃতি জানান। ঘটনাক্রমে তিনি ৬০ হিজরিতে মক্কায় আশ্রয় নেবার উদ্দেশ্য তাঁর নিজ শহর মদীনা ত্যাগ করেন। সেখানে কুফার লোকেরা তাঁর কাছে চিঠি পাঠিয়ে তাঁর সাহায্য প্রার্থনা করে এবং তাঁর প্রতি তাদের আনুগত্যের প্রতিশ্রুতি দেয়। কিছু অনুকূল ইঙ্গিত পেয়ে তিনি তাঁর আত্মীয়স্বজন ও অনুসারীদের একটি ছোট কাফেলা নিয়ে কুফার অভিমুখে যাত্রা করেন। কিন্তু কারবালার নিকটে ইয়াজিদের সেনাবাহিনী তাঁর কাফেলাটির পথরোধ করে। ৬৮০ সালের ১০ই অক্টোবরে (১০ মুহররম ৬১ হিজরি) সংঘটিত কারবালার যুদ্ধে ইয়াজিদের বাহিনী হোসাইন ইবনে আলীকে শিরশ্ছেদ করে, তাঁর পরিবারের সদস্য—তাঁর ছয় মাসের ছেলে আলী আসগরও ছিলেন যাঁদের একজন—ও অনুচরদের হত্যা করে এবং মহিলা এবং শিশুদের যুদ্ধবন্দী হিসেবে ধরে নিয়ে যায়। হোসাইনের মৃত্যুর ফলে সৃষ্ট ক্রোধ একটি বেদনাদায়ক ক্রন্দনে রূপান্তরিত হয় যা উমাইয়া খিলাফতের বৈধতা ক্ষুণ্ন করতে এবং অবশেষে আব্বাসীয় বিপ্লব দ্বারা এর পতনে সহায়তা করে।
  
  প্রাথমিক জীবন
  
  মুবাহালা সম্পাদনার ঘটনা 
  
  " মুহাবালা " ইসলামিক ইতিহাসের অতি গুরুত্বপূর্ণ ঘটনা সমুহের একটি। হুসাইন ইবনে আলী ( আ. ) আহ্লুল বাইতের অন্তর্ভুক্ত বলে তিনিও আলী,  মুহাম্মদ( সা. ), ফাতিমা এবং হাসানের সাথে মুহাবালার ঘটনায় জড়িত। 
  আরবি " মুহাবালা " শব্দটি এসেছে মূলত " বাহলা " মূলধাতু থেকে যার অর্থ অভিশাপ। এখানে মুহাবালা শব্দটি নাজরানের খ্রিস্টান সম্প্রদায় এবং রাসুলুল্লাহ ( সা. ) এবং তাঁর আহলুল বাইতের অনুগত শিয়া সম্প্রদায় একে অপরের প্রতি ব্যবহার করেছিলেন। " মুহাবালার চুক্তি " এই অভিশাপের শান্তিপূর্ণ সূচনা ঘটায় এবং মুসলিম-খ্রিস্টানদের ভাত্রিত্বকে এক নতুন উচ্চতায় সম্প্রসারিত করে।
  
  মুসলিম মনিষী আলী বিন ইবরাহীম আল-কুম্মীর তাফসির কিতাবে ইমাম আল-সাদিক ( আ. ) একটি হাদিস বিবৃত করেন:
  
  " নাজরানের খ্রিস্টানেরা ( খ্রিস্টানদের প্রতিনিধি হিসেবে ) রাসুলুল্লাহ ( সা. ) এর নিকট আসেন, ( মসজিদে নববির ) দরজার ঘণ্টা বাজায়; ( তাঁর ভেতরে ঢুকলে ) সাহাবারা প্রতিবাদ সরূপ বলে উঠেন, ' হে রাসুলুল্লাহ্ ( সা. )! আপনার মসজিদে এসব ( কী হতে চলেছে )? ' তিনি বলেছিলেন, ' তাঁদেরকে নিজের মতো করে ছেড়ে দাও। ( তাঁরা নিজের মতো করেই ইবাদত করুক ) '
  
  তাঁরা নিজেদের ইবাদত শেষ করে রাসুলুল্লাহ্ ( সা. ) এর কাছে গমন করেন এবং জিজ্ঞেস করেছিলেন, ‘ আপনি কী সাক্ষ দেন? ' উত্তরে তিনি ( সা. ) বলেন, ‘ আমি সাক্ষ দেই যে আল্লাহ্ ছাড়া কোন ইলাহ্ নেই এবং আমি আল্লাহর রাসুল এবং ঈসা ( আ. )কে সৃষ্টি করা হয়েছে ( আল্লাহর ) সেবক হিসেবে এবং তিনি ( সাধারণ মানুষের ন্যায় ) পানাহার করতেন এবং  নিজেই নিজের সাহায্য করতেন। '
  
  তাঁরা এরপর বলে উঠল, ‘ তাহলে তাঁর পিতা কে ছিলেন? ', তখন রাসুলুল্লাহ ( সা. ) এর কাছে নাযিল হয়, ‘ তাঁদেরকে ঘোষণা দাও- তোমরা আদম ( আ. ) সম্পর্কে কি মতামত পোষণ করো? তাঁকে কি আল্লাহর বান্দা হিসেবে সৃষ্টি করা হয়েছে, সে কি পানাহার, আয়েস এবং সহবাস করতো? ' রাসুলুল্লাহ ( সা. ) উক্ত প্রশ্ন জিজ্ঞেস করলে তাঁরা বলেন, ‘ হ্যা ( আমরা একই মতামত পোষণ করি ) ' তিনি এরপর তাঁদের উদ্দেশ্যে বলেন, ‘ তাহলে তাঁর পিতা কে ছিলেন? ' তাঁরা উত্তর দিতে পারলেন না, তাই আল্লাহ্ নাযিল করেন,
  
  ' সত্যিই, ঈসার উদাহরণ আদমের উদাহরণের অনুরূপ; আল্লাহ যাঁকে মাটি হতে সৃষ্টি করেছিলেন এবং তাঁকে ‘ হও ' বলার পর তিনি পরিণত হন। ' ( কোরান ৩:৫৯ )
  
  রাসুলুল্লাহ ( সা. ) ( তাঁদের মনের অবস্থা পরিলক্ষিত করে ) বলেন, ‘ তাহকে আহবান করো: যদি আমি সত্যি কথা বলে থাকি, তোমাদের ওপর অভিশাপ পড়বে এবং যদি ভুল বলে থাকি, আমার ওপর ( উল্টো ) অভিশাপ পড়বে।  '
  
  তাঁরা এক নির্দিষ্ট তারিখে এই পারস্পরিক অভিশাপ আরম্ভে সম্মতি জানায়।
  
  তাঁরা যখন সেখানে তাঁদের ( সাময়িক ) থাকার স্থানে ফিরে আসে, তাঁদের নেতা আল-সাঈদ, আল-আকীব, আল-আহতাম ব্যক্ত করেন, ‘ সে যদি তাঁর অনুসারীদেরকে নিয়ে আমাদের এই আহবান করে, আমরা তা গ্রহণ করবো কারণ তিনি কোন নবি নন; কিন্তু সে যদি তাঁর পরিবারের সহিত তা করতে সাহস করে যা আমরা করিনি, কারণ সে কখনো ( এই ব্যপারে ) তাঁর পরিবারকে সামনে আনবে না, যদি না সে সত্যবাদী হয়। '
  
  সকালে, তাঁরা ( পুনরায় ) রাসুলুল্লাহ ( সা. ) এর নিকট গমণ করে এবং তাঁরা তাঁর ( সা. ) সঙ্গে আমীরুল মুমিনিন ( আলী আ. ), ফাতিমাহ্, হাসান এবং হুসাইনকেও দেখতে পান, তাই তাঁরা হকচকিয়ে বলে উঠেন, ‘ এরা কারা? ', লোকেরা জবাবে দিল, ‘ ইনি তাঁর চাচাতো ভাই, উত্তরসূরী এবং জামাই, ইনি হলেন তাঁর কণ্যা ফাতিমাহ্ এবং এনারা হলেন তাঁর নাতি - আল-হাসান এবং আল-হুসাইন। '
  
  তাঁর এই দেখে চিন্তিত এবং ভীত হয়ে পড়েন। তাঁরা রাসুলুল্লাহ ( সা. )কে বলেন, ‘ আমরা আপনাকে যতেচ্ছা অর্থ দেব, তাই মুহাবালা থেকে আমাদের মুক্তি দিন। ' রাসুলুল্লাহ ( সা. ) জিযীয়া পরিষোধের বিনিময়ে তাঁদের সাথে এক চুক্তিতে আবদ্ধ হন এবং তাঁরা সহসা বিদায় নেন। "
  
  হোসেইন এবং খিলাফত
  
  হোসেইন এবং খোলাফায়ে রাশিদীন 
  ইমাম হোসাইন ইয়াজিদের বাইয়্যাত গ্রহণের প্রস্তাব অস্বীকার করে আপনজনদের কাছে ফিরে আসলেন এবং সবাইকে একত্রিত করে বললেন, আমার প্রিয়জনেরা! যদি আমি পবিত্র মদীনা শহরে অবস্থান করি, এরা আমাকে ইয়াযীদের বাইয়াত করার জন্য বাধ্য করবে, কিন্তু আমি কখনও বাইয়াত গ্রহণ করতে পারবো না। তারা বাধ্য করলে নিশ্চয়ই যুদ্ধ হবে, ফাসাদ হবে; কিন্তু আমি চাইনা আমার কারণে মদীনা শরীফে লড়াই বা ফাসাদ হোক। আমার মতে, এটাই সমীচীন হবে যে, এখান থেকে হিজরত করে মক্কা শরীফে চলে যাওয়া। নিজের আপনজনেরা বললেন, ‘আপনি আমাদের অভিভাবক; আমাদেরকে যা হুকুম করবেন তাই মেনে নেব।’ অতঃপর তিনি মদীনা শরীফ থেকে হিজরত করার সিদ্ধান্ত নিলেন। তথন তিনি নবী মুহাম্মাদের রওযায় উপস্থিত হয়ে বিদায়ী সালাম পেশ করলেন এবং আত্মীয়-পরিজন সহকারে মদীনা থেকে হিজরত করে মক্কায় চলে গেলেন। হেরেম শরীফের সীমানায় অবস্থান করে স্রষ্টার ইবাদত বন্দেগীতে বাকী জীবন কাটিয়ে দিবেন - এই ছিলো তার মনোবাসনা।
  
  মুয়াবিয়ার সময়
  
  ইয়াজীদ-এর শাসন
  
  গণআন্দোলন
  
  কারবালার যুদ্ধ
  
  সুন্নি মতবাদ
  
  শিয়া মতবাদ
  
  হোসেইন-এর মস্তকের প্রত্যাবর্তন সম্পর্কে ফাতেমীয়দের বিশ্বাস
  
  পরিবার 
  হুসাইন রাহমাতুল্লাহি আলাইহি এর সন্তানাদি
   জয়নাল আবেদীন ইবনে হুসাইন 
   উমর ইবনে হুসাইন 
   আলি আল আসগার ইবনে হুসাইন 
   আবু বকর ইবনে হুসাইন 
   সাকিনাহ বিনতে হুসাইন  
   সুকায়না বিনতে হুসাইন 
   ফাতিমা আল সুঘরা 
   ফাতিমা বিনতে হুসাইন 
   উমমে কুলসুম বিনতে হুসাইন 
   যাইনাব বিনতে হুসাইন
  
  স্মারক
  
  হোসেইন সম্পর্কে শিয়া মতবাদ
  
  সময়পঞ্জি 
  
  |-
  
  আরও দেখুন 
  
   সাইয়্যিদ
   আরবা'ইন
   যুলফিকার
   যুলজানাহ
   ইসলামের পবিত্র স্থানসমূহ (শিয়া)
   সাহাবাদের বিষয়ে শিয়া দর্শন
   সাহাবাদের বিষয়ে সুন্নি দর্শন
  
  পাদটীকা
  
  তথ্যসূত্র 
  বই
   
   
   
   
   
   
  
  এনসাইক্লোপিডিয়া
   
   
   
   
   Blog
   Sacred Surprise behind Israel Hospital, by Batsheva Sobelmn, special Los Angeles Times
  
  বহি:সংযোগ 
  
   এনসাইক্লোপিডিয়া অব ব্রিটেনিকায় 'হোসেইন ইবন আলী' 
   এনসাইক্লোপিডিয়া অব ইরানিকায় 'হোসেইন ইবন আলী'
   এনসাইক্লোপিডিয়া অব ইরানিকায় 'হোসেইন ইবন আলী' ও 'শিয়া মতবাদ'
   অ-মুসলিমদের চোখে ইমাম হোসেইন
   ৩য় ইমাম - আল-ইসলাম.অর্গ-এ
   কারবালার শহীদ
   ৩য় ইমামের শহীদা হওয়া বিষয়ক
   পারিবারিক তথ্যপঞ্জি
   কারবালার গল্প: মাকতাল-এ আবু মুকনাফ
  
  বিষয়শ্রেণী:৬২৬-এ জন্ম
  বিষয়শ্রেণী:৬৮০-এ মৃত্যু
   
  বিষয়শ্রেণী:আরব ব্যক্তি
  বিষয়শ্রেণী:আরবের ব্যক্তি
  বিষয়শ্রেণী:শিয়া ইমাম
  বিষয়শ্রেণী:ইসমাইলিয়া
  বিষয়শ্রেণী:কারবালার যুদ্ধে নিহত ব্যক্তি
  বিষয়শ্রেণী:মুহাম্মাদের পরিবার
  বিষয়শ্রেণী:৭ম শতকের খলিফা
  বিষয়শ্রেণী:বারো ইমাম
  বিষয়শ্রেণী:জায়দী ইমাম
title: হোসাইন ইবনে আলী